
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μελών στη Δ' Ειδική Τριμελή Επιτροπή Δευτερο¬ 
βάθμιας Κρίσης.·.. 

Καθορισμός Βενεζουέλας ως χώρας ειδικών συνθηκών. 

Θέση της αυτοκινητοβιομηχανίας «Ν. ΚΙΟΛΕΙΔΗΣ» Α.Ε.Β.Ε. σε 
καθεστώς τελωνειακής επίβλεψης και όροι λειτουργίας του καθε¬ 
στώτος αυτού. Εφαρμογή καθεστώτος ενεργητικής τελειοποί¬ 
ησης και ρύθμιση θεμάτων οφειλομένων στην κατάργηση του 

Ν,Δ. 4360/64... 

Αντικατάσταση του άρθρου 17 της Α1β/8181/86 (ΦΕΚ 57/Β'/ 
5.2.87) Υγειονομικής Διάταξης για τη διατήρηση κατοικίδιων 

ζώων και ωδικών ή παραδείσιων πτηνών. 

Έγκριση εφαρμογής Β’ προγράμματος Ανοικτής Προστασίας Ηλι¬ 
κιωμένων στο Δήμο Ν. Ηρακλείου Αττικής. 

Προσόντα που απαιτούνται για την πλήρωση θέσεων της βαθμίδας 


του καθηγητή Εφαρμογών των ΤΕΙ. 6 

Κυκλοφορία γεωργικών φαρμάκων των οποίων η έγκριση έληξε και 

δεν εξετάσθηκε η αίτηση για την ανανέωσή της . . ;. 7 

Καθιέρωση ειδικών εισφορών και συγχρόνου καθορισμού του 
σκοπού για τον οποίο θα διατεθούν οι εισφορές αυτές σύμφωνα με 
το άρθρο 200 παρ. γ’ του Κώδικα Δικηγόρων για την περιφέρεια 
του Δικηγορικού Συλλόγου Άρτας . 8 


ΥΠΟΥΡΓΙΚΕΣ Α ΠΟΦΑΣΕΙΣ 8* ΕΓΚΡΙΣΕΙΣ 

Αριθ. ΑΙΑΚ/Φ6.47/1/6555 ; (1) 

Αντικατάσταση μελών στη Δ' Ειδική Τριμελή Επιτροπή Δευτεροβάθ¬ 
μιας Κρίσης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 12 του Ν. 1232/82), (ΦΕΚ 22/Α/ 
25.2.1982) «επαναφορά σε ισχύ, τροποποίηση και συμπλήρωση των 
διατάξεων του Ν,Δ. 4352/1964 και άλλες διατάξεις, όπως συμπλη¬ 
ρώθηκε με το άρθρο 18 του Ν. 1476/1984 (ΦΕΚ 136/Α/ 
18.9.1984). ' 

β) Της παρ. 3 του άρθρου 23 του Ν. 1578/85 (ΦΕΚ 219/Α/ 
23.12.1985) «Κύρωση του Κώδικα κατάστασης των δικαστικών λει¬ 
τουργών και άλλες διατάξεις». 

2. Την ΔΙΔΚ/Φ6.47/1/7833 (ΦΕΚ 329/τ.Β'/29.5.85) κοινή 
απόφαση του Υπουργού Προεδρίας της Κυβέρνησης και Αναπληρωτή 
Υπουργού Οικονομικών «Ειδικές Τριμελείς Επιτροπές δευτεροβάθμιας 
Κρίσης για την αποκατάσταση όσων απολύθηκαν ή εξαναγκάσθηκαν σε 
παραίτηση κατά την επταετία κ.λπ.». 


3. Την Δ1ΔΚ/Φ6.47/1/18759/11.1.1985 (ΦΕΚ 19/Β/ 
16.1.1985) κοινή απόφαση του Υπουργού Προεδρίας της Κυβέρ¬ 
νησης και Αναπληρωτή Υπουργού Οικονομικών με την οποία έγινε συ¬ 
γκρότηση της Δ' Ειδικής Τριμελούς Επιτροπής Δευτεροβάθμιας 

1 Κρίσης. 

2 4. Το 43/25.5.1987 έγγραφο του Προέδρου του Αρείου Πάγου. 
5. Την 2389/12.2.1987 απόφαση του Πρωθυπουργού και 

Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 81/Β/13.2.87), αποφασίζουμε: 

Τροποποιούμε την ΔΙΔΚ/Φ6.47/1/18759/11.1.1985 απόφαση, 

3 όπως τροποποιήθηκε με τις ΔΙΔΚ/Φ6.47/3526/4.4.1985 (ΦΕΚ 
184/Β/8.4.1985) και ΔΙΔΚ/Φ6.47/1/7999/10.9.1986 (ΦΕΚ 
629/29.9.86) αποφάσεις μαι ορίζουμε να μετέχει στην Δ' Ειδική Τρι- 

4 φ. μελή Επιτροπή Δευτεροβάθμιας Κρίσης ο Νικόλαος Καβαλλιέρος, Αρε¬ 
οπαγίτης, ως τακτικό μέλος, με αναπληρωτή το Σωτήριο Σιγαλό, Αρε¬ 
οπαγίτη, σε αντικατάσταση των Αρεοπαγιτών Κων/νου Δαφέρμου και 
Βασιλείου Λαμπρίδη, αντίστοιχα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. . / 

Αθήνα, 22 Ιουλίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠΥΡΟΣ ΚΑΛΟΥΔΗΣ 

-φ- 

Αριθ. Φ.010/503/ΑΣ123 (2) 

Καθορισμός Βενεζουέλας ως χώρας ειδικών συνθηκών. 

“ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 91 του Νόμου 
419/76 «Περί Οργανισμού του Υπουργείου Εξωτερικών» (ΦΕΚ 221, 
τ.Ά). 

2. Τη σύμφωνη γνώμη του Υπηρεσιακού Συμβουλίου, όπως την δια¬ 
τύπωσε στην συνεδρίασή του της 1ης Ιουλίου 1987, αποφασίζουμε: 

Άρθρο μόνο 

Στις χώρες ειδικών συνθηκών που καθορίστηκαν σύμφωνα με τις 
διατάξεις των Υπουργικών Αποφάσεων με αριθμούς: 

Φ.010/1371/ΑΣ284/5.10.1978 (ΦΕΚ 937/τ.Β'), 
Φ.010/1265/ΑΣ328/29.8.1983 (ΦΕΚ 519 τ.Β'), 
Φ.010/1734/ΑΣ406/31.10.1983 (ΦΕΚ 651/τ.Β'), 
Φ.010/144/ΑΣ28/23.2.1987 (ΦΕΚ 135/τ.Β'), προστίθεται και 
η Βενεζουέλα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Ιουλίου 1987 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛ1ΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε, 1460/319 (3) 

Θέση της αυτοκινητοβιομηχανίας «Ν. ΚΙΟΛΕΙΔΗΣ» Α.Ε.Β.Ε. σε καθε¬ 
στώς τελωνειακής επίβλεψης και όροι λειτουργίας του καθεστώτος 
αυτού. Εφαρμογή καθεστώτος ενεργητικής τελειοποίησης και ρύθ¬ 
μιση θεμάτων οφειλομένων στην κατάργηση του Ν.Δ. 4360/64. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 του νόμου 1573/1985 «Τελωνειακή 
επίβλεψη και φορολογικό καθεστώς των αυτοκινήτων εγχώριας παρα¬ 
γωγής και άλλες διατάξεις». 

2. Το άρθρο 30 του σχεδίου νόμου «Ρυθμίσεις στην άμεση και έμμεση 
φορολογία και άλλες διατάξεις» με το οποίο υπήχθησαν και άλλα είδη 
στο καθεστώς του νόμου 1573/1985. 

3. Τον κανονισμό ΕΟΚ 1999/1985 για το καθεστώς ενεργητικής 
τελειοποίησης. 

4. Τον κανονισμό ΕΟΚ 3677/1986 για την εφαρμογή των διατά¬ 
ξεων του κανονισμού ΕΟΚ 1999/1985. 

5. Τις διατάξεις των άρθρων 32 έως 39 του νόμου 1676/1986· 
«Καθορισμός των συντελεστών του φόρου προστιθέμενης αξίας και ρύθ¬ 
μιση άλλων θεμάτων». 

6. Την αριθμ. Α.5613/245/26.9.81 ΑΥΟ «περί θέσεως υπόΤελω- 
νειακή Επίβλεψη των βιομηχανικών εγκαταστάσεων της ΑΕΒΕ «ΝΙΚ. 
ΚΙΟΛΕΙΔΗΣ». 

7. Την με αριθ. Α. 1904/63/23.3.82 άδεια λειτουργίας του εργο¬ 
στασίου ΑΕΒΕ «ΝΙΚ. ΚΙΟΛΕΙΔΗΣ» υπό το καθεστώς της Τελω- 
νειακής Επίβλεψης. 

8. Την αριθ. Α.3311/218/28.6.83 ΑΤΟ «Συμπλήρωση της αριθ. 
Α.5613/245/25.9.81 ΑΥΟ «περί θέσεως υπό Τελωνειακή Επίβλεψη 
των βιομηχανικών εγκαταστάσεων της Α.Ε.Β.Ε. «ΝΙΚ. ΚΙΟΛΕΙ- 
ΔΗΣ». 

9. Τις απόψεις της αυτοκινητοβιομηχανίας «ΝΙΚ. ΚΙΟΛΕΙΔΗΣ», 
ΑΕΒΕ, όπως αυτές εκφράζονται στο Ε.342/10.2.87 υπόμνημά της. 

10. Σχετική εισήγηση των αρμοδίων υπηρεσιών, αποφασίζουμε: 

Άρθρο 1. 

Τους παρακάτω περιγραφομένους χώρους παραγωγής αυτοκινήτων 
και αποθηκεύσεως πρώτων υλών συνολικού εμβαδού τετρ. μέτρα 
29.166 που βρίσκονται στην περιοχή 22ον χιλιόμετρο Εθνικής Οδού 
Αθηνών - Λαμίας, Κρυονέρι Αττικής, θέτουμε σε τελωνειακή επίβλεψη. 

α) Στεγασμένο χώρο εργοστασίου συνολικού εμβαδού 11.271 απο- 
τελούμενος από τριόροφο κτίσμα καλύπτοντας τα 6.474 τ.μ. του οικο¬ 
πέδου. 

β) Υπαίθριο χώρο εναπόθεσης πρώτων υλών και ετοίμων προϊόντων 
συνολικού εμβαδού 22.692 τ.μ. 

Άρθρο 2. 

1. Οι χώροι του προηγούμενου άρθρου περιφράσσονται ενιαία με 
τοίχο ή με δικτυωτό συρματόπλεγμα ή με άλλο κατάλληλο φράγμα, σε 
τρόπο ώστε η είσοδος και η έξοδος να είναι δυνατή μόνο από σημεία που 
επιβλέπονται από την τελωνειακή αρχή. 

2. Η τελωνειακή αρχή μπορεί να υποδείξει και η αυτοκινητοβιομη¬ 
χανία υποχρεούται να κατασκευάσει και άλλα έργα που κρίνονται απ’ 
αυτήν αναγκαία για την διασφάλιση των συμφερόντων του δημοσίου. 

3. Η αυτοκινητοβιομηχανία υποχρεούται να κατασκευάσει τα σημεία 
που θα υποδείξει η τελωνειακή αρχή και να θέσει στην διάθεσή της, χώ¬ 
ρους για φυλάκια, ελεκτήρια και γραφεία για την υπηρεσία της, παράλ¬ 
ληλα δε να φροντίζει για την καθαριότητα και τη διατήρησή τους σε 
άριστη κατάσταση. 

4. Η είσοδος και η έξοδος στον επιβλεπόμενο χώρο προσώπων, αυτο¬ 
κινήτων οχημάτων και λοιπών τροχοφόρων, υπόκεινται στον έλεγχο 
των τελωνειακών οργάνων, τα οποία μπορούν να λαμβάνουν τα ανα¬ 
γκαία κατά την κρίση τους μέτρα για την διασφάλιση των συμφερόντων 
του δημοσίου και την πρόληψη τυχόν καταστρατηγήσεων των σχετικών 
τελωνειακών και φορολογικών διατάξεων. 

5. Απαγορεύεται η λειτουργία εντός του επιβλεπόμενου χώρου συ¬ 
νεργείων επισκευής τελωνισμένων αυτοκινήτων ή μονάδων του Κεφα¬ 
λαίου Β του Ν. 1573/85. 

Άρθρο 3. 

1. Με την εφαρμογή της παρούσας απόφασης η αυτοκινητοβιομη¬ 
χανία υποβάλλει στην υπηρεσία του τελωνειακού Κλιμακίου βεβαίωση 
των αρμοδίων υπηρεσιών από την οποία να προκύπτουν: 
α. Οι τύποι των αυτοκινήτων που θα παραχθούν από αυτή. 


β. Οι πρώτες ύλες που απαιτούνται για την παραγωγή κάθε τύπου. 

γ. Οι ετήσιες ανάγκες πρώτων υλών. 

δ. Ότι οι εισαγόμενες από το εξωτερικό πρώτες ύλες δεν παράγονται 
εγχώρια σε επάρκεια και καταλληλότητα. 

2 . Σε περίπτωση μεταβολής των παραγομένων τύπων, των χρησιμο- 
ποιουμένων πρώτων υλών ή της παραγωγικής δυναμικότητας της αυ¬ 
τοκινητοβιομηχανίας υποβάλλεται συμπληρωματική ή τροποποιητική 
βεβαίωση της προηγουμένης παραγράφου. 

Άρθρο 4. 

1. Η εισαγωγή στον επιβλεπόμενο χώρο των, από το εξωτερικό, 
προερχομένων υποκειμένων πρώτων υλών θα γίνεται με την τήρηση · 
των προβλεπομένων από τις κείμενες διατάξεις τελωνειακών και 
λοιπών διατυπώσεων εισαγωγής, ήτοι με την εφαρμογή των διατάξεων 
του νόμου 1165/18 ως προς τις διατυπώσεις εισαγωγής, και με την 
εφαρμογή των διατάξεων του κανονισμού 1999/1985 της ενεργητικής 
τελειοποίησης ως προς την παραλαβή των πρώτων υλών σε συνδυασμό 
μ» τον νόμο 1573/1985, με την κατάθεση παραστατικού τελειοποίη¬ 
σης. 

2. Επί των σχετικών παραστατικών εισαγωγής θα γίνεται σχετική 
πράξη ατελείας κατ’ εφαρμογή του κανονισμού ΕΟΚ 1999/1985 σε 
συνδυασμό με το Νόμο 1573/85 θα χρεώνονται οι δασμοί και οι λοιπές 
φορολογικές επιβαρύνσεις που αναλογούν επί των εισαγομένων πρώτων 
υλών και δεν θα εισπράττονται. 

3. Η εισαγωγή στον χώρο πρώτων υλών προερχομένων από το εσω¬ 
τερικό θα πραγματοποιείται με την κατάθεση στην τελωνειακή αρχή 
αντιγράφου του τιμολογίου αγοράς ή άλλου εκδιδόμενου σύμφωνα με 
τον Κώδικα Φορολογικών Στοιχείων σχετικού κατά περίπτωση δικαιο- 
λογητικού. 

Η εισαγωγή αυτή απαλλάσσεται από το φόρο προστιθέμενης αξίας 
σύμφωνα με το άρθρο 21 του νόμου 1642/1986. 

4. Η επεξεργασία στον επιβλεπόμενο χώρο των παραλαμβανομένων 
για την παραγωγή αυτοκινήτων πρώτων υλών θα πραγματοποιείται 
χωρίς καμία ανάμιξη της τελωνειακής αρχής. 

Εν τούτοις, στις περιπτώσεις που λόγω ενεργειών των οργάνων τής 
αυτοκινητοβιομηχανίας τίθενται σε κίνδυνο τα συμφέροντα του δημο¬ 
σίου, δύναται η τελωνειακή αρχή να ασκεί και έλεγχο εντός του επιβλε- 
πόμενου χώρου. 

5. Οι πρώτες ύλες που λόγω ελαττώματος, βλάβης ή φθοράς δεν 
μπορούν να χρησιμοποιηθούν στην παραγωγή των αυτοκινήτων, επι¬ 
τρέπεται, κατ’ επιλογή της αυτοκινητοβιομηχανίας, να καταστρέφονται 
παρουσία της τελωνειακής αρχής ή να επιστρέφονται στον προμηθευτή 
με την τήρηση των κειμένων διατάξεων. Οι ακατάλληλες για την παρα¬ 
γωγή αυτοκινήτων πρώτες ύλες προέλευσης εξωτερικού, καθώς και τα 
υπολείμματα από την χρησιμοποίησή τους στην παραγωγική διαδι¬ 
κασία, μπορούν να τελωνιστούν σε ανάλωση, στη μορφή που παρουσιά¬ 
ζονται, με την καταβολή των αναλογούντων κατά τον χρόνο του τελωνι¬ 
σμού φόρων. 

Άρθρο 5. 

1. Για την έξοδο από τον επιβλεπόμενο χώρο των έτοιμων οχημάτων 
και λοιπών ειδών τα οποία προορίζονται να εξαχθούν στο εξωτερικό θα 
κατατίθεται στην τελωνειακή αρχή της επίβλεψης το προβλεπόμενο από 
της διατάξεως τελωνειακό παραστατικό εξαγωγής με το οποίο θα εξο¬ 
φλούνται τα αντίστοιχα παραστατικά εισαγωγής, 

2. Για την έξοδο από τον επιβλεπόμενο χώρο των έτοιμων οχη¬ 
μάτων, και λοιπών ειδών τα οποία προορίζονται να αναλωθούν στο εσω¬ 
τερικό θα κατατίθεται στην τελωνειακή Αρχή αίτηση της βιομηχανίας 
που θα καταχωρείται σαν δηλωτικό. Η εξόφληση του δηλωτικού θα 
πραγματοποιείται με την κατάθεση σχετικού παραστατικού εισαγωγής. 
Με το παραστατικό αυτό της εισαγωγής θα εξοφλούνται και τα αντί¬ 
στοιχα παραστατικά εισαγωγής των πρώτων υλών. 

3. Είναι αυτονόητο ότι στην περίπτωση του τελωνισμού σε ανάλωση 
στο εσωτερικό έτοιμων οχημάτων και λοιπών ειδών θα εισπράττεται ο 
εισαγωγικός δασμός των πρώτων υλών καθώς επίσης και οι φορολογίες 
του ετοίμου είδους. 

4. Κατ’ εξαίρεση για αυτοκίνητα που μεταφέρονται σύμφωνα με την 
παράγραφο 2 του άρθρου 2 του νόμου 1573/85 στους κατά τόπους 
αντιπροσώπους της αυτοκινητοβιομηχανίας,*™ κατά την προηγούμενη 
παράγραφο δηλωτικό και παραστατικό εξόφλησής του θα κατατίθενται 
στο χρόνο τελωνισμού τους και οπωσδήποτε πριν από την πώληση τους 
από την αυτοκινητοβιομηχανία. 

Κατά την έξοδο των αυτοκινήτων αυτών από τον επιβλεπόμενο 
χώρο, η αυτοκινητοβιομηχανία θα υποβάλλει στην τελωνειακή αρχή 

αντίγραφο του σχετικού κατά τον Κώδικα Φορολογικών Στοιχείων δελ¬ 
τίου αποστολής. 

Η τελωνειακή αρχή θα προέρχεται στην επαλήθευση των μεταφερο- 
μένων αυτοκινήτων και θα καταχωρεί τα στοιχεία εξατομίκευσής τους 
(μάρκα, τύπος, αριθμός πλαισίου, μηχανής κ.λπ.) σε ειδικό τηρούμενο 
για τον σκοπό αυτό βιβλίο. Αντί του βιβλίου είναι δυνατή η χρησιμο¬ 
ποίηση ειδικών καρτελών ή ενδεχόμενα και άλλων προσφορότερων για 
την καλύτερη παρακολούθηση μηχανογραφικών εντύπων κ.λπ. 

Παράλληλα θα λαμβάνεται αξιόχρεη προσωπική εγγύηση τρίτου για 
την κάλυψη των αναλογούντων φόρων. Η εγγύηση αυτή μπορεί να είναι 
και πάγια και να καλύπτει μεταφορές αυτοκινήτων στους κατά τόπους 
αντιπροσώπους για χρονικό διάστημα έξι μηνών ή και ενός έτους κατά 
την κρίση της τελωνειακής αρχής. 

5. Επιτρέπεται, χωρίς την τήρηση τελωνειακών διατυπώσεων, η 
προσωρινή έξοδος από τον επιβλεπόμενο χώρο αυτοκινήτων για δοκι¬ 
μαστική χρήση. Για τη διασφάλιση της επανεισαγωγής στο χώρο των 
αυτοκινήτων αυτών, το τελωνείο περιορίζεται σε απλή παρακολούθηση 
με βάση τα στοιχεία που θα καταθέτει, κατά την έξοδο, η αυτοκινητο¬ 
βιομηχανία. 

6. Για .τα τελωνιζόμενα σε ανάλωση οχήματα η αυτοκινητοβιομη¬ 
χανία, παράλληλα με τα οριζόμενα στην παράγραφο 2 και 3 του παρό¬ 
ντος άρθρου δικαιολογητικά, καταθέτει και τον υπό της παραγράφου 2 
του άρθρου 4 του Ν.1573/85 προβλεπόμενο κατάλογο θεωρημένο, ως 
προς τον έλεγχο και την ισχύ των αναφερομένων τιμών, από την αρ¬ 
μοδία επιτροπή που λειτουργεί στα πλαίσια της εξουσιοδοτικής διά¬ 
ταξης του άρθρου 6 του Ν. 363/1976. 

7. Για την βεβαίωση και είσπραξη των αναλογούντων φόρων,.την 
έκδοση πιστοποιητικών τελωνισμού και γενικότερα για το διαδικαστικό 
μέρος, εφαρμόζονται ανάλογα οι σχετικές διατάξεις που ισχύουν για τα 
εισάγόμενα από το εξωτερικό όμοια οχήματα. 

Άρθρο 6. 

Ρύθμιση θεμάτων Ν.Δ. 4360/64. 

1. Υπόλοιπα αχρησιμοποίητα υλικά - μέρη και εξαρτήματα τα οποία 
παρελήφθησαν με αναστολή δασμών και φόρων με το καθεστώς του 
Ν.Δ. 4360/64 υπάγονται από την έκδοση της παρούσας στο παρόν κα¬ 
θεστώς τελωνειακής επίβλεψης. 

Για το σκοπό αυτό από τον Προϊστάμενο του Τελωνειακού Κλιμακίου 
συντάσσεται κατάσταση στην οποία αναγράφονται τα υπόλοιπα των 
υλικών μερών και εξαρτημάτων καθώς και οι αντίστοιχες διασαφήσεις 
εισαγωγής με τις οποίες εισήχθησαν αυτά με το καθεστώς του Ν.Δ. 
4360/64. 

Η κατάσταση αυτή θα καταχωρηθεί σαν δηλωτικό εισαγωγής και 
ύστερα θα κατατεθούν, με βάση το δηλωτικό αυτό, διασαφήσεις εισα¬ 
γωγής για όλα τα παραπάνω υλικά - μέρη και εξαρτήματα. 

Στις νέες διασαφήσεις εισαγωγής θα λαμβάνεται σαν δασμολογητέα 
αξία αυτή της αρχικής εισαγωγής, η δε χρέωση των δασμών και 
λοιπών φορολογικών επιβαρύνσεων που αναλογούν θα γίνει κατά την 
διαδικασία της παραγράφου 2 του άρθρου 4 της παρούσας και με τις 
ισχύουσες κατά τον χρόνο καταθέσεως της νέας διασάφησης δασμοφο- 
ρολογικές επιβαρύνσεις. 

Για την εξόφληση των αρχικών διασαφήσεων θα γίνεται σχετική 
πράξη από τον Προϊστάμενο του Κλιμακίου και θα επισυνάπτεται αντί¬ 
γραφο του νέου παραστατικού. 

2. Υπόλοιπα αχρησιμοποίητα υλικών - μερών και εξαρτημάτων τα 
οποία είχαν παραληφθεί ελεύθερα από την εγχώρια αγορά προ της 
εφαρμογής της παρούσας, δύναται να διατεθούν από την αυτοκινητοβιο¬ 
μηχανία στην εγχώρια κατανάλωση άνευ τελωνειακής διαδικασίας, με 
την υποβολή μόνο στην τελωνειακή αρχή αντιγράφου του τιμολογίου 
πωλήσεως ή άλλου εκδιδόμενου σύμφωνα με τον κώδικα φορολογικών 
στοιχείων σχετικού κατά περίπτωση δικαιολογητικού. 

3. Η επιτροπή του άρθρου 14 της Δ. 974/66 ΑΥΟ να επιληφθεί του 
ελέγχου των παραστατικών του Ν.Δ. 4360/64 μέχρι της ημερομηνίας 
ισχύος αυτού και να συντάξει σχετική έκθεση με την οποία να κλείαουν 
όλες οι εκκρεμμότητες που αφορούν το Ν.Δ. που καταργείται. 

Άρθρο 7. 

Η τελωνειακή επίβλεψη του χώρου θα ασκείται από κλιμάκιο της Δ/ 
νσης Τελωνείου Αθηνών. Το κλιμάκιο της τελωνειακής υπηρεσίας θα 
εδρεύει μόνιμα στο εργοστάσιο της αυτοκινητοβιομηχανίας και το προ¬ 
σωπικό του θα ορίζεται από την Δ/νση Τελωνείου Αθηνών. 

2. Το κλιμάκιο θα δρα σαν αυτοτελής τελωνειακή αρχή και θα απο¬ 
τελεί παράρτημα της Δ/νσης Τελωνείου Αθηνών, στο όνομα και για λο¬ 
γαριασμό της οποίας θα ενεργούνται οι τελωνειακές εργασίες. 


Τα απαιτούμενα για την εκτέλεση των τελωνειακών εργασιών βιβλία 
και έντυπα καθώς και τα αποδεικτικά χρηματικής διαχείρισης θα προ¬ 
μηθεύει στο κλιμάκιο η παραπάνω τελωνειακή αρχή, τα οποία όμως θα 
φέρουν την ένδειξη του κλιμακίου και ιδιαίτερη αρίθμηση. 

3. Η υπηρεσία του τελωνειακού κλιμακίου μπορεί παράλληλα να 
τηρεί οποιαδήποτε άλλα βιβλία ή στοιχεία, τα οποία κατά την κρίση της 
διευκολύνουν την παρακολούθηση και τον έλεγχο της νόμιμης εφαρ¬ 
μογής των ρυθμίσεων που προβλέπει ο Ν. 1573/85 για την διασφά¬ 
λιση των συμφερόντων του δημοσίου. 

4. Τα οδοιπορικά έξοδα μετάβασης του προσωπικού του κλιμακίου, 
εφόσον δεν διατίθεται από την αυτοκινητοβιομηχανία δικό της κατάλ¬ 
ληλο μεταφορικό μέσο, βαρύνουν την αυτοκινητοβιομηχανία και ύστερα 
από προηγούμενη έγκριση της τελωνειακής αρχής στην οποία υπάγεται 
το κλιμάκιο. 

Αθήνα, 27 Ιουλίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΒΙΟΜ., ΕΝΕΡΓΕΙΑΣ & ΤΕΧ/ΓΙΑΣ 

ΔΗΜ. ΤΣΟΒΟΛΑΣ Γ. ΠΕΤΣΟΣ 

-♦- / 

Αριθ. Αΐβ/οικ. 7684 /(4) 

Αντικατάσταση του άρθρου 17 της Α1β/8181/86 (ΦΕΚ 5\Π3’/ 

5.2.87) Υγειονομικής Διάταξης για τη διατήρηση κατοικίδιων" 

ζώων και ωδικών ή παραδείσιων πτηνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψή: 

1. Τον Α.Ν. 2520/40 «Περί Υγειονομικών Διατάξεων». 

2. Το Π.Δ. 544/77 «Περί Οργανισμού του Υπουργείου Κοινωνικών 
Υπηρεσιών». » 

3. Το Ν. 1558/85 «Κυβέρνηση και Κυβερνητικά Όργανα». 

4. Την Υγειον., Διάταξη Α1β/8181/86 (ΦΕΚ 57/Β'/5.2.87) 
«Περί όρων ιδρύσεως και λειτουργίας πτηνο-κτηνοτροφικών εγκατα¬ 
στάσεων» και ειδικότερα το άρθρο 17 αυτής για τη διατήρηση κατοικί¬ 
διων ζώων και ωδικών ή παραδείσιων πτηνών. 

5. Την Νομολογία των Ελληνικών Δικαστηρίων. 

6. Την ανάγκη να αντικατασταθεί το άρθρο 17 της Α1β/8181/86 
Υγ. Δ/ξης έτσι ώστε να εναρμονισθεί με την Νομολογία των Ελληνικών 
Δικαστηρίων, αποφασίζουμε: 

1. Αντικαθιστούμε το άρθρο 17 της Υγειονομικής Διάταξης Α1 β/ 
8181/86 (ΦΕΚ 57/Β’/5.2.87) όπως παρακάτω: 

«Άρθρο 17. 

Διατήρηση κατοικίδιων ζώων και ωδικών ή παραδείσιων πτηνών. 

1. Στις πρωτεύουσες των Νομών και σε πόλεις, με πληθυσμό πάνω 
από 5.000 κατοίκους, επιτρέπεται η διατήρηση σε κάθε κατοικία μόνο 
ενός σκύλου και μιας γάτας ή δύο σκύλων ή δύο γατών. 

Προκειμένου για πολυκατοικίες, επιτρέπεται επίσης η διατήρηση 
μόνο ενός σκύλου και μιας γάτας ή δύο σκύλων ή δύο γατών σε κάθε 
διαμέρισμα αυτών, ακόμα και εκεί όπου ο κανονισμός της πολυκατοι¬ 
κίας απαγορεύει τη διατήρηση τέτοιων ζώων, γιατί, σύμφωνα με τη Νο¬ 
μολογία των Ελληνικών Δικαστηρίων, κάθε απαγορευτική διάταξη κα¬ 
ταστατικού πολυκατοικίας περί διατηρήσεως κατοικίδιων ζώων 
αποτελεί υπέρμετρη δέσμευση του δικαιώματος της προσωπικότητας 
και τυγχάνει κατά συνέπεια άκυρη, με την προϋπόθεση ότι τα ζώα αυτά 
θα διατηρούνται στο ίδιο διαμέρισμα όπου διαμένει ο ιδιοκτήτης τους 
και δεν θα παραμένουν μόνιμα στις βεράντες του διαμερίσματος. 

Απαγορεύεται ρητά η διατήρησή τους στους κοινόχρηστους χώρους 
της πολυκατοικίας (πυλωτή, ταράτσα, ακάλυπτος χώρος κ.λπ.). 

2. Οι κάτοχοι των διατηρούμενων, σύμφωνα με τα παραπάνω, κα¬ 
τοικίδιων ζώων, οφείλουν να φροντίζουν για τον τακτικό εμβολιασμό 
τούτων και να παίρνουν όλα τα απαραίτητα μέτρα για την τήρηση καθα¬ 
ριότητας στο περιβάλλον τους και την αποφυγή προκλήσεως θορύβων ή 
άλλων ενοχλήσεων σε βάρος των περίοικων ή των ενοίκων της πολυκα¬ 
τοικίας. 

3. Επιτρέπεται η διατήρηση ωδικών και παραδείσιων πτηνών σε κα¬ 
τοικίες ή διαμερίσματα πολυκατοικιών, ακόμα και εκεί όπου ο κανονι¬ 
σμός της πολυκατοικίας απαγορεύει τη διατήρηση τέτοιων πτηνών, με 
την προϋπόθεση ότι δεν θα δημιουργούνται προβλήματα κοινής ησυχίας 
ή άλλες ενοχλήσεις στους περίοικους ή τους ενοίκους της πολυκατοικίας 
και ότι τα πτηνά αυτά δεν θα διατηρούνται στους κοινοχρήστους χώρους 
της πολυκατοικίας. 

4. Εφόσον κατά τη διατήρηση των αναφερομένων, στις προηγού¬ 
μενες παραγράφους του παρόντος άρθρου, ζώων ή πτηνών, δεν τηρού¬ 
νται οι προϋποθέσεις, που προβλέπονται κατά περίπτωση από τους ιδιο¬ 
κτήτες τούτων, τότε η Υγειονομική Υπηρεσία μπορεί να ζητήσει και την 
απομάκρυνση των ζώων ή των πτηνών αυτών, πέρα από τις ποινικές 
κυρώσεις που προβλέπονται με το άρθρο 23 της Υγειονομικής Διάταξης 
ΑΙβ/8181/86». 

2. Η ισχύς της παρούσας αρχίζει 15 ημέρες από της δημοσίευσής της 
στην Εφημερίδα της Κυβερνήσεως. 

3. Η παρούσα Υγειονομική διάταξη να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 1987 ,. 

Ο ΥΠΟΥΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 
-+- 

Αριθ, Γ3/1733 (5) 

Έγκριση εφαρμογής Β' προγράμματος Ανοικτής Προστασίας Ηλικιω¬ 
μένων στο Δήμο Ν. Ηρακλείου Αττικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «περί μέτρων προστασίας 
υπερηλίκων και χρονίως πασχόντων ατόμων». 

2. Το νόμο 1416/21.2.84, άρθρο 68 (ΦΕΚ 18/84 τ.Α'). 

3. Το νόμο 1558/85 «Κυβέρνηση και Κυβερνητικά Όργανα». 

4. Την αριθ. 29/85 απόφαση του Δημοτικού Συμβουλίου του Δήμου 
Ηρακλείου Αττικής. 

5. Την αριθ. 200/20.2.87 (ΦΕΚ 91/87 τ.Β') απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. Ασφαλίσεων, 
αποφασίζουμε: 

Άρθρο 1. 

Έγκριση προγράμματος - σκοπός. 

1. Εγκρίνουμε την εφαρμογή προγράμματος εξω'ίδρυματικής προ¬ 
στασίας ηλικιωμένων, σε συνεργασία με τον Δήμο Ηραλείου Αττικής 
και με την επωνυμία «Β' Κέντρο Ανοικτής Προστασίας Ηλικιωμένων 
Δήμου Ηρακλείου». 

2. Το πρόγραμμα αυτό θα έχει σκοπό την παροχή ιατροκοινωνικής . 
προστασίας στα ηλικιωμένα άτομα της περιοχής Δήμου Ηρακλείου, 
ώστε να παραμένουν στην οικογένεια και στην κοινότητα. 

3. Το κέντρο θα χρησιμοποιηθεί και για την εκπαίδευση Επισκε- 
πτριών Αδελφών Νοσοκόμων, Κοινωνικών Λειτουργών και Εθελο¬ 
ντών. 

4. Η έναρξη εφαρμογής του προγράμματος θα γίνει μέσα στο 1987. 

Άρθρο 2. 

Παρεχόμενη προστασία. 

Στα προστατευόμενα από το Κέντρο άτομα παρέχεται δωρεάν ια¬ 
τρική περίθαλψη από τους ιατρούς του Κέντρου, φυσιοθεραπευτική 
αγωγή, εργοθεραπεία, κοινωνική εργασία, μέριμνα για νοσοκομειακή 
περίθαλψη, βοήθεια στο σπίτι, οργανωμένη ψυχαγωγία, καθώς και 
κάθε είδους εξυπηρέτηση. 

Επίσης υλική και ηθική βοήθεια, που θα τους τονώσει σωματικά και 
ψυχικά. 

Άρθρο 3. 

Προϋποθέσεις Προστασίας 

Στο πρόγραμμα αυτό γράφονται μέλη άτομα της περιοχής, που 
έχουν συμπληρώσει το 60ό έτος της ηλικίας τους, καθώς και άλλα 
άτομα νεότερα, που έχουν ανάγκη προστασίας, έναντι συμβολικής χρη¬ 
ματικής συνδρομής που καθορίζεται από το Δ.Σ. του Κ.Α.Π.Η. 

Άρθρο 4. 

Εποπτεία. 

1. Η εφαρμογή του προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και 
ασκείται από την αρμόδια Δ/νση Κοινωνικής Πρόνοιας της Νομαρχίας 
Ανατολικής Αττικής. 

2. Στην έννοια της εποπτείας περιλαμβάνεται η μέριμνα για την 
εφαρμογή του προγράμματος σε όλη την έκταση και την προσφορά υπη¬ 
ρεσιών ποιότητας, η εγγραφή στο Νομαρχιακό προϋπολογισμό των δα¬ 
πανών λειτουο'/.ας και μισθοδοσίας του προσωπικού από το επόμενο 
έτος της λειτουργίας του και ο οικονομικός έλεγχος. 


Άρθρο 5 

Οικονομική ενίσχυση του προγράμματος. 

Για τη λειτουργία του Β’ Κέντρου Ανοικτής Προστασίας Ηλικιω¬ 
μένων του Δήμου Ηρακλείου, θα επιχορηγηθεί το Ν.Π.Δ.Δ. ΚΑΠΗ 
Ηρακλείου από το Νομαρχιακό Προϋπολογισμό Εξόδων του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

Εγγράφεται πίστωση στον προϋπολογισμό της Δ/νσης Κοινωνικής 
Πρόνοιας της Νομαρχίας Ανατολικής Αττικής από το επόμενο έτος της 
λειτουργίας του Κ.Α.Π.Η. 

Αθήνα, 4 Αυγούστου 1987 

Μ ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-♦- 

Αριθ. Ε5/5555 (6) 

Προσόντα που απαιτούνται για την πλήρωση θέσεων της βαθμίδας του 
καθηγητή Εφαρμογών των ΤΕΙ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου (ιι) της περιπτ. Γ’ της παραγρ. 4 του άρ¬ 
θρου 15 του Ν. 1404/83 «Δομή και λειτουργία των τεχνολογικών 
εκπ/κών ιδρυμάτων» (ΦΕΚ 173/τ. Ά/83) όπως αντικαταστάθηκαν 
με την περιπτ. Α’ της Ε5/4509/9.8.85 πράξης νομοθετικού περιεχο¬ 
μένου (ΦΕΚ 492/τ. Β’/85) που κυρώθηκε με το άρθρο 76 του Ν. 
1566/85 (ΦΕΚ 167/τ. Α’/85), 

2. Το γεγονός ότι πρέπει να ρυθμιστεί θέμα σχετικό με τα προσόντα 
για την πλήρωση θέσεων της βαθμίδας του καθηγητή εφαρμογών των 
Τ.Ε.Ι., αποφασίζουμε: 

Η αληθινή έννοια της εξαετούς επαγγελματικής δραστηριότητας σε 
θέματα εφαρμογών προκειμένου για διορισμό στη βαθμίδα του καθη¬ 
γητή εφαρμογών των τεχνολογικών εκπαιδευτικών Ιδρυμάτων που 
προβλέπεται από την παράγραφο 4 του άρθρου 15 του Ν. 1404/83 
όπως αντικαταστάθηκε με την περίπτωση Α’ της Ε5/4509/9.8.1985 
πράξης νομοθετικού περιεχομένου που κυρώθηκε με το άρθρο 76 του Ν. 
1566/85 είναι ότι η εξαετία υπολογίζεται από τη λήψη του βασικού 
πτυχίου. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 22 Ιουλίοϋ 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

Αριθ. 91888 -♦- (7) 

Κυκλοφορία γεωργικών φαρμάκων των οποίων η έγκριση έληξε και δεν 
εξετάσθηκε η αίτηση για την ανανέωσή της. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 2 παρ. 4, το άρθρ. 14 παρ. ιβ και κβ και το άρθρ. 26 
παρ. α (γγ) του Ν. 721/77 «για την έγκριση κυκλοφορίας και τον 
έλεγχο των γεωργικών φαρμάκων». 

2. Τη γνωμοδότηση αριθ. 3/9η Συνεδρίαση/29.6.87 του Α.ΣΥ.- 
ΓΕ.Φ. 

3. Την διαπιστωθείσα αδυναμία για την έγκαιρη ανανέωση των 
εγκρίσεων κυκλοφορίας που εκκρεμοϋν και τις μέχρι τώρα δοθείσες 
επανειλημμένες παρατάσεις. 

4. Τις κοινές αποφάσεις αριθ. 344172/7.5.86 (ΦΕΚ 318/Β/ 
9.5.86) καΓ 260347/16.2.87 (ΦΕΚ 83/Β/16.2.87) Πρωθυ¬ 
πουργού και Υπουργού Γεωργίας για την «ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας Δημ. Πιτσιώρη και 
Κων. Τσιγαρίδα», αποφασίζουμε: 

1. Εγκεκριμένα γεωργικά φάρμακα εξακολουθούν να κυκλοφορούν 
και μετά τη λήξη της έγκρισης κυκλοφορίας τους, με τις ίδιες προϋποθέ¬ 
σεις και περιορισμούς που όριζε η έγκριση αυτή, μέχρις ότου γίνει δεκτή 
ή απορριφθεί η αίτηση για την ανανέωσή της. Προϋπόθεση για την 
εφαρμογή του μέτρου είναι η υποβολή της αίτησης γι’ ανανέωση πριν 
λήξει η ισχύουσα έγκριση. 

2. Οι ανανεώσεις των εγκρίσεων κυκλοφορίας που χορηγούνται μετά 
την υπογραφή της παρούσης έχουν αναδρομική ισχύ και λήγουν πέντε 
χρόνια μετά από την ημερομηνία που έληγε η προηγούμενη έγκριση κυ¬ 
κλοφορίας. 

3. Το παράβολο για τις χορηγούμενες κατά τα οριζόμενα με την πα- 

ρούσα ανανεώσεις είναι εκείνο που ισχύει κατά την ημερομηνία υπο¬ 
βολής της αίτησης. 

4. Ειδικά κατά την πρώτη εφαρμογή της παρούσας: 
α. Εμπρόθεσμες θεωρούνται οι αιτήσεις γι’ ανανέωση που υποβλή¬ 
θηκαν μέχρι 31.12.86 άσχετα με την ημερομηνία που έληγε η προη¬ 
γούμενη έγκριση. Οι αιτήσεις αυτές εξετάζονται για τη χορήγηση ή μη 
της ανανέωσης εκτός από εκείνες που έχουν απορριφθεί ήδη με προη¬ 
γούμενη απόφασή μας. 

. β. Το απαιτούμενο για την ανανέωση παράβολο είναι εκείνο που ορί¬ 
σθηκε με την αριθ. 95786/12.5.86 απόφαση Τπ. Γεωργίας. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουλίου 1987 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 
-♦- 

Αριθ. 60 (8) 

Καθιέρωση ειδικών εισφορών και συγχρόνου καθορισμού του σκοπού 
για του οποίο θα διατεθούν οι εισφορές αυτές σύμφωνα με το άρθρο 
200 παρ. γ' του Κώδικα Δικηγόρων για την περιφέρεια του Δικηγο¬ 
ρικού Συλλόγου Άρτας. 

Ο ΔΙΚΗΓΟΡΙΚΟΣ ΣΥΛΛΟΓΟΣ ΑΡΤΑΣ 
Δια της υπ’ αριθμόν 1/16.7.87 αποφάσεως της Γενικής Συνελεύ- 
σεως των μελών του Δικηγορικού Συλλόγου Άρτας, καθιερούται η επι¬ 
βολή ειδικής εισφοράς κατ’ άρθρου 200 παρ. γ' του Κώδικα περί Δικη¬ 
γόρων δια τους κατωτέρω αιίαφερομένους σκοπούς και η οποία ειδική 
εισφορά έχει ως ακολούθως: 

Άρθρο Ιο. 

Για την υποβοήθηση της αξιοπρεπούς άσκησης του δικηγορικού λει¬ 
τουργήματος, τη θεμελίωση, ανάπτυξη και διασφάλιση αισθημάτων συ- 
ναδελφικής (αλληλεγγύης μεταξύ των μελών του Δικηγορικού Συλλόγου 
Άρτας και τη δημιουργία της οικονομικής δυνατότητας διατήρησης 
επαγγελματικού Γ ραφείου, εμπλουτισμού του Γ ραφείου και των βιβλιο¬ 
θηκών τους, για την πλήρη επιστημονική κατάρτιση αυτών, καθιερώ¬ 
νεται από 16.9.1987 σε κάθε δε περίπτωση από τη δημοσίευση της πα¬ 
ρούσας στην Εφημερίδα της Κυβερνήσεως ειδική εισφορά σύμφωνα με 
το άρθρο 200 παρ. γ' του Κώδικα περί Δικηγόρων επί της καθοριζο- 
μένης με την παρούσα αμοιβής του κάθε Δικηγόρου στις παρακάτω δι¬ 
καστικές και εξώδικες εργασίες και παραστάσεις του, που θα πραγματο¬ 
ποιηθούν στην περιφέρεια του Δικηγορικού Συλλόγου Άρτας. 

Η καθοριζόμενη με την παρούσα αμοιβή του κάθε Δικηγόρου και η 
επ’ αυτής ειδική εισφορά του άρθρου 200 παρ. γ του Κώδικα περί Δικη¬ 
γόρων, δύναται να αυξομειώνεται με νεότερη απόφαση της Γ ενικής Συ¬ 
νέλευσης του Δικηγορικού Συλλόγου Άρτας. 

Άρθρο 2ο. 

Ά ΠΟΙΝΙΚΕΣ ΥΠΟΘΕΣΕΙΣ 



Δικηγ. 

Ειδική 

α) Παράσταση 

αμοιβή 

Εισφορά 

1) ΠΤΑΙΣΜΑΤΟΔΙΚΕΙΟ 

3.000 

500 

2) ΜΟΝΟΜΕΛΕΣ ΠΛΗΜ/ΚΕΙΟ 

6.600 

1.000 

3) ΤΡΙΜΕΛΕΣ ΠΛΗΜ/ΚΕΙΟ 

12.900 

2.000 

4) ΜΙΚΤΟ ΟΡΚΩΤΟ 

35.000 

7.000 

5) ΣΥΜΒΟΥΛΙΟ ΠΛΗΜ/ΚΩΝ 

15.000 

3.000 

β) Παράσταση σε απολογία κατη¬ 



γορουμένου 



1) Ανακριτικού Υπαλλήλου 

8.000 

1.000 

2) Ανακριτού επί πλημ/τος 

9.000 

1.800 

3) Ανακριτού επί κακουργήματος 

25.000 

5.000 

γ) Παράσταση σε άλλες ανακριτικές 



πράξεις 



1) Ανακριτικού Υπαλλήλου 

6.000 

1.200 

2) Ανακριτού 

10.000 

2.000 

δ) Υπομνήματα 



1) Στάδιο Προανάκρισης 

9.000 

1.800 

2) Στάδιο Ανάκρισης 

15.000 

3.000 

3) Συμβούλιο Πλημ/κών 

15.000 

3.000 

ε) Μηνύσεις - Αιτήσεις 



1) Σύνταξη - κατάθεση μήνυσης 

5.000 

1.500 


2) Σύνταξη - κατάθεση αίτησης 


προς Ποιν. Αρχές 

5.000 

1.500 

3) Σύνταξη αίτησης αναστολής 
ποινής 

13.000 

2.000 

στ) Ένδικα Μέσα 

1) Έφεση κατά βουλεύματος 

15.000 

3.000 

2) Έφεση κατά αποφ. Συμ/λίου 
Πλημ/κών 

15.000 

3.000 

3) Αίτηση Αναίρεσης 

17.000 

4.000 

4) Αίτηση ακύρωσης διαδικασίας 

15.000 

3.000 


Β' ΠΟΛΙΤΙΚΕΣ ΥΠΟΘΕΣΕΙΣ 
Ειρηνοδικείο 


α) σύνταξη αίτησης 

5.000 

1.000 

παράσταση 

5.000 

1.000 

προτάσεις 

β) απόδοση μισθίου 

5.000 

1.000 

αγωγή λήξης και καθυστέρησης 

5.000 

1.000 

παράσταση ' '· 

5.000 

1.000 

προτάσεις 

αγωγή από άλλη αιτία 
(ιδιόχρηση, αναπροσαρμογή 

5.000 

1.000 

κ.λπ.) 

8.000 

1.500 

παράσταση 

5.000 

. 1.000 

προτάσεις 

γ) Πίνακες Δικηγόρων 

5.000 

1.000 

αγωγή - πίνακας 

5.000 

1.000 

παράσταση 

5.000 

1.000 

προτάσεις 

δ) Ασφαλιστικά μέτρα Νομής 

5.000 

1.000 

αίτηση 

10.000 

2.500 

παράσταση 

10.000 

2.500 

προτάσεις 

ε) Ασφαλιστικά μέτρα πάσης φύ- 
σεως πλην νομής 

5.000 

1.500 

αίτηση 

8.000 

2.000 

παράσταση 

8.000 

2.000 

προτάσεις 

στ) Πρωτόκολλα διοικητικής απο¬ 
βολής 

1) Οικον. Εφόρου 

8.000 

2.000 

Σύνταξη ανακοπής 

6.000 

3.000 

Παράσταση 

5.000 

2.000 

προτάσεις 

2) Δασάρχου - Νομάρχου 

5.000 

2.000 

Σύνταξη ανακοπής 

5.000 

2.000 

παράσταση 

5.000 

2.000 

προτάσεις 

ζ) Τακτική Διαδικασία αγωγή, πα¬ 

5.000 

2.000 

ρέμβαση, τριτανακοπή 

7.000 

1.500 

παράσταση α’ συζήτησης 

7.000 

1.500 

προτάσεις α’ συζήτησης 
παράσταση κατά την εξέταση μάρ¬ 

7.000 

1.500 

τυρα 

5.000 

1.000 

κλήση γενικά προς τον διάδικο 

3.000 

800 

προτάσεις μετ’ απόδειξη 

4.000 

1.000 

παράσταση μετ’ απόδειξη 
η) Εργατική διαδικασία - Ζημιές 
από αυτοκίνητο 

4.000 

1.000 

αγωγή 

6.000 

1.000 

παράσταση 

6.000 

1.000 

προτάσεις ενάγοντα 

5.000 ί 

1.000 

προτάσεις εναγομένου 

6.000 1 

1.000 


Μονομελές Πρωτοδικείο 


α) απόδοση μισθίου 
αγωγή λήξης - καθυστέρησης 

ί 

6.000 

1.200 

παράσταση 

6.000 ! 

1.200 

προτάσεις 

6.000 | 

1.200 

αγωγή από άλλη αιτία (ιδιόχρηση, 
αναπροσαρμογή, διενέξεις) 

ί 

8.000 

1.500 

παράσταση 

8.000 

1.500 

προτάσεις 

8.000 

1.500 

β) Ασφαλιστικά μέτρα 



αίτηση 

10.000 

3.500 

παράσταση 

8.000 

2.500 

προτάσεις 

4.000 

1.000 

γ) Εκούσια δικαιοδοσία γενικά 



πλην συναινετικού διαζυγίου 

·» 


αίτηση 

8.000 

2.000 

παράσταση 

8.000 

2.000 

προτάσεις 

8.000 

2.000 

δ) Συναινετικό διαζύγιο 



αίτηση - αγωγή 

15.000 

5.000 

παράσταση α' συζήτησης 

10.000 

4.000 

παράσταση β' συζήτησης 

10.000 

3.000 

προτάσεις β' συζήτησης 

10.000 

3.000 

ε) Πίνακες Δικηγόρων 



αγωγή - πίνακας 

8.000 

1.600 

παράσταση 

6.000 

1.200 

προτάσεις 

6.000 

1.200 

στ) Εργατική Διαδικασία - Ζημιές 



από αυτοκίνητο 



αγωγή 

10.000 

2.000 

παράσταση 

10.000 

’2.000 

προτάσεις ενάγοντα 

9.000 

1.800 

προτάσεις εναγομένου 

10.000 

2.000 

ζ) Τακτική Διαδικασία 



αγωγή 

10.000 

2.000 

παράσταση α' συζήτησης 

10.000 

2.000 

προτάσεις α' συζήτησης 

10.000 

2.000 

εξέταση μάρτυρα 

6.000 

1.000 

κλήση περαιτέρω συζήτησης 

5.000 

1.000 

παράσταση επόμενης συζήτησης 

8.000 

1.500 

προτάσεις επόμενης συζήτησης 

8.000 

1.500 


Πολυμελές Πρωτοδικείο 


α) Εκούσια Δικαιοδοσία Γενικά, 



πλην Σωματείων 



αίτηση - αγωγή 

9.000 

2.500 

παράσταση 

9.000 

2.500 

προτάσεις 

9.000 

2.500 

β) Σωματεία 



αίτηση 

10.000 

5.000 

παράσταση 

10.000 

5.000 

προτάσεις 

10.000 

5.000 

γ) Τακτική διαδικασία 



' αγωγή 

12.000 

2.000 

παράσταση α' συζήτησης 

10.000 

2.000 

προτάσεις α' συζήτησης 

10.000 

2.000 

εξέταση μάρτυρα 

7.000 

1.000 

κλήση περαιτέρω συζήτησης 

6.000 

1.000 

παράσταση επόμενης συζήτησης 

10.000 

2.000 

ιΐροτάσεις επόμενης συζήτησης 

10.000 

2.000 

δ) Πτωχευτική διαδικασία 



κατάθεση αίτησης - δήλωσης 

15.000 

5.000 

παράσταση 

10.000 

3.000 

προτάσεις 

10.000 

2.000 

ανακοπή πιστωτού 

8.000 

2.000 

παράσταση σε σφράγιση-αποσφρά- 



γιση 

8.000 

2.000 

παράσταση σε απογραφή 

6.000 

2.000 

παράσταση σε επαλήθευση πιστώ¬ 



σεων 

10.000 

2.000 

κατάθεση αίτησης αποκατάστασης 

15.000 

5.000 

παράσταση 

10.000 

3.000 

προτάσεις 

10.000 

2.000 

αίτηση αμοιβής συνδίκου 

8.000 

2.000 


Ένδικα Μέσα 

α) Εφέσεις 

κατά απόφασης Ειρηνοδικείου 8.000 1.500 

κατά απόφασης Πρωτοδικείων 10.000 2.000 


β) ανακοπές ερημοδικίας 
απόφασης Ειρηνοδικείου 

5.000 

1.000 

απόφασης Πρωτοδικείου 

6.000 

1.200 

γ) Τριτανακοπές 

Στο Ειρηνοδικείο 

5.000 

1.000 

Στο Μονομελές Πρωτοδικείο 

6.000 

1.200 

Στο Πολυμελές Πρωτοδικείο 

8.000 

1.600 

δ) Ανακοίνωση δίκης 

Στο Ειρηνοδικείο 

5.000 

1.000 

Στο Πρωτοδικείο 

8.000 

1.600 

Σε Προσεπίκληση Ειρηνοδικείου 

5.000 

1.000 

Σε προσεπίκληση Πρωτοδικείου 

8.000 

1.600 

ε) Παρεμβάσεις 

κύρια με δικόγραφο ή προτάσεις 

12.000 

2.000 

Πρόσθετη στο Ειρηνοδικείο 

5.000 

1.000 

Πρόσθετη στο Μονομ. ΙΊρωτ. 

6.000 

1.200 

Πρόσθετη στο Πολυμ. Πρωτ. 

8.000 

1.600 

Διαταγές Πληρωμής 


α) Ειρηνοδικείου 

8.000 

1.500 

β) Πρωτοδικείου 
από 100.000-500.000 

15.000 

3.000 

από 600.001-1.000.000 

20.000 

4.000 

από 1.000.001 και πάνω 

25.000 

5.000 

Διοικητικό Πρωτοδικείο 


α) Μονομελές 
προσφυγή - αγωγή 

7.000 

1.500 

παράσταση 

7.000 

1.500 

Προτάσεις - Υπομνήματα 

7.000 

1.500 

β) Πολυμελές 
προσφυγή - αγωγή 

7.000 

1.500 

παράσταση 

8.000 

1.500 

Προτάσεις - Υπομνήματα 

8.000 

1.500 

Εξώδικα Γενικά 


. 

που υπογράφονται από το Δικη¬ 
γόρο 

7.000 

2.000 


Άρθρο 3ο. 

Στην παραπάνω καθιεροϋμενη ειδική εισφορά υπάγονται και συμπε- 
ριλαμβάνονται και οι παραστάσεις των Δικηγόρων για τις οποίες δεν 
είναι υποχρεωτική η έκδοση γραμματίου προείσπραξης κατά το άρθρο 
96 παρ. 4 του Κώδικα περί Δικηγόρων. , 

Άρθρο 4ο. 

Η μη καταβολή της παραπάνω ειδικής εισφοράς παρά του Δικηγόρου 
καθιστά απαράδεκτη τη δικαστική και εξώδικη ενέργειά του (παραστά¬ 
σεις, καταθέσεις δικογράφων, άσκηση ενδίκων μέσων, υπογραφές επι¬ 
ταγών προς πληρωμή κ.λπ.) κατά τις διατάξεις των άρθρων 200, 20 
και 30 του Κώδικα περί Δικηγόρων. 

Η καταβολή της παραπάνω ειδικής εισφοράς θα αποδεικνύεται από 
το ειδικό διπλότυπο είσπραξης που θα εκδίδεται σύμφωνα με το επόμενο 
άρθρο 5. 

Άρθρο 5ο. 

Η καταβολή της παραπάνω ειδικής εισφοράς θα γίνεται με ειδικό δι¬ 
πλότυπο είσπραξης που θα εκδίδεται (τυπώνεται) με μέριμνα του Διοι¬ 
κητικού Συμβουλίου του Συλλόγου και θα είναι θεωρημένο στο τελευ¬ 
ταίο φύλλο από τον Πρόεδρο και το Γενικό Γραμματέα του Συλλόγου. 
Το ειδικό αυτό διπλότυπο θα επισυνάπτεται σε όλα τα έγγραφα - δικό¬ 
γραφα που θα υπογράφει ο Δικηγόρος στις δικαστικές και εξώδικες 
πράξεις και ενέργειές του. 

Άρθρο 6ο. 

Συνιστάται Τριμελής Επιτροπή από μέλη του Συλλόγου που θα εκλέ¬ 
γεται από τη Γενική Συνέλευση του Συλλόγου κάθε δύο (2) χρόνια. 

Έργο της Επιτροπής αυτής θα είναι η πριν από κάθε διανομή του 
προϊόντος της ειδικής εισφοράς κατά το επόμενο άρθρο, συγκέντρωση 
των παραστατικών (διπλότυπα είσπραξης ειδικής εισφοράς), η σύνταξη 
των καταστάσεων που θα περιέχουν τα ποσά της ειδικής εισφοράς και 
παράδοσή τους στο Διοικητικό Συμβούλιο του Συλλόγου. 

Άρθρο 7ο. 

Το προϊόν της παραπάνω ειδικής εισφοράς, αφού προηγούμενα θα 

αφαιρούνται από αυτό τα έξοδα που θα είναι απαραίτητα για τη διαδι¬ 
κασία της είσπραξης και διανομής του (έξοδα τυπώσεως διπλοτύπων, 
αγοράς γραφικού υλικού, αμοιβή ενδεχόμενα υπαλλήλου κ.λπ.), θα δια¬ 
νέμεται εξ ίσου τρεις (3) φορές το χρόνο, δηλαδή παραμονές Χριστου¬ 
γέννων, παραμονές Πάσχα και το μήνα Ιούλιο κάθε χρόνου, στα μέλη 
του Συλλόγου που ασκούν αποκλειστικά, ουσιαστικά και ενεργά τη δι¬ 
κηγορία στην περιφέρεια του Πρωτοδικείου Άρτας, θεωρουμένου ως 
κριτηρίου μεταξύ των άλλων και της διατήρησης επαγγελματικού (Δι¬ 
κηγορικού) Γραφείου στην περιφέρεια του Συλλόγου. 

Για τους δικαιούχους ή μη του προϊόντος αποφασίζει με μυστική ψη¬ 
φοφορία επιτροπή που αποτελείται από τα μέλη του Διοικητικού Συμ¬ 
βουλίου του Συλλόγου και τέσσερα (4) μέλη του Συλλόγου που ορίζονται 
με κλήρωση από το Διοικητικό Συμβούλιο ανάμεσα στα μέλη του Συλ¬ 
λόγου, που έχουν τουλάχιστο .οκταετή δικηγορική υπηρεσία. 

Σε κείνον που κρίθηκε μη δικαιούχος της διανομής του προϊόντος, 
κοινοποιείται με δικαστικό επιμελητή η σχετική απόφαση της παρα¬ 
πάνω εννεαμελούς επιτροπής για να λάβει γνώση. 

Κατά της απόφασης αυτής εκείνος που κρίθηκε μη δικαιούχος μπορεί 
μέσα σε προθεσμία 10 ημερών από τότε που θα λάβει γνώση αυτής, να 
προσφύγει στη Γενική Συνέλευση, που το Διοικητικό Συμβούλιο υποχρε- 
ούται να συγκαλέσει μέσα σε προθεσμία 15 ημερών, και για την οποία 
■ισχύει η διάταξη του άρθρου 200 του Κώδικα περί Δικηγόρων. Η από¬ 
φαση της Γενικής Συνέλευσης επί της προσφυγής λαμβάνεται με μυ¬ 
στική ψηφοφορία. 

Στον τελεσίδικα κριθέντα μη δικαιούχο επιστρέφονται τα ποσά των 
ειδικών εισφορών που κατέβαλε, μέσα σε 10 μέρες από την έκδοση της 
σχετικής απόφασης της Γενικής Συνέλευσης. 


Άρθρο 8ο. 

Αυτοί που γράφονται για πρώτη φορά στα μητρώα του Συλλόγου 
δικαιούνται του αναλογούντος προϊόντος της διανομής της ειδικής ει¬ 
σφοράς μετά παρέλευση ενός (1) χρόνου από της εγγραφής τους. 

Άρθρο 9ο. 

Απαλλάσσεται της καταβολής της ειδικής εισφοράς, ο Δικηγόρος, 
όταν παρέχει τις υπηρεσίες του προς Δικηγόρο εν ενεργεία ή συντα¬ 
ξιούχο που συνταξιοδοτήθηκε ως μέλος του ΔΣ Άρτας ή προς σύζυγο ή 
πρβς συγγενή εξ αίματος ή εξ αγχιστείας, μέχρι και του δευτέρου βαθ¬ 
μού. 

Δεν απαλλάσσονται της υποχρέωσης καταβολής της παραπάνω ει¬ 
δικής εισφοράς τα μέλη του Συλλόγου που παρέχουν τις υπηρεσίες τους 
με πάγια αντιμισθία ή καθ’ υπόθεση σε οποιοδήποτε νομικό πρόσωπο 
δημοσίου δικαίου ή ιδιωτικού δικαίου ή Οργανισμό, πλην του Δημοσίου 
και των νομικών προσώπων δημοσίου δικαίου ή ιδιωτικού δικαίου που 
απολαμβάνουν των προνομίων του Δημοσίου. 

Άρθρο 9α. 

Σε περίπτωση θανάτου συναδέλφου ή συνταξιοδότησής του, οι κληρο¬ 
νόμοι του ή ο συνταξιοδοτούμενος συνάδελφος δικαιούνται το μέρισμα 
της διανομής μετά το θάνατό του ή τη συνταξιοδότησή του. 

Άρθρο 10ο. 

Για κάθε αμφισβήτηση που θα γεννηθεί από την εφαρμογή της πα¬ 
ρούσας απόφασης θα αποφασίζει το Διοικητικό Συμβούλιο του Δικηγο¬ 
ρικού Συλλόγου Άρτας. 

Άρτα, 3 Αυγούστου 1987 
Ο Πρόεδρος Ο Γεν. Γραμματέας 

ΧΡ. ΤΣΑΜΠΟΪΛΑΣ ΟΔΤΣΣΕΑΣ ΚΑΡΑΠΕΤΣΗΣ 

